[pic] | COMISIA COMUNITĂŢILOR EUROPENE |

Bruxelles, 30.4.2008

COM(2008) 235 final

Propunere de

REGULAMENT AL CONSILIULUI

de modificare a Regulamentului (CE) nr. 1255/1996 de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești

(prezentată de Comisie)

EXPUNERE DE MOTIVE

1. CONTEXTUL PROPUNERII

1.1. Motivele și obiectivele propunerii

Comisia, asistată de către Grupul pentru economie tarifară, a analizat toate cererile de suspendare temporară a taxelor autonome prevăzute de Tariful Vamal Comun prezentate de către statele membre. Propunerea anexată se referă la anumite produse industriale și agricole. Cererile de suspendare privind produsele menționate mai sus au fost examinate în lumina criteriilor stabilite prin Comunicarea Comisiei privind suspendările de taxe vamale autonome și de contingente tarifare (a se vedea JO C 128, 25.4.1998, p. 2). Ca urmare a acestei evaluări, Comisia consideră că suspendarea sau reducerea taxelor este justificată pentru produsele cuprinse în anexa I la propunerea de regulament atașată. Produsele pentru care menținerea suspendării nu mai este în interesul economic al Comunității au fost retrase din anexă. Anexele la prezentul regulament enumeră produsele pentru care se propune suspendarea sau produsele ale căror denumiri au fost modificate, cât și produsele retrase din anexa la Regulamentul (CE) nr. 1255/1996. Perioada de valabilitate a măsurii este 1 iulie 2008 până la 31 decembrie 2012, pentru a se putea efectua analize economice în legătură cu fiecare din suspendările din această perioadă. Suspendările vor fi anulate sau prelungite după această dată, dacă acest lucru este considerat necesar de către Grupul pentru economie tarifară.

1.2. Contextul general

Este în interesul Comunității să procedeze la suspendarea parțială sau totală a taxelor autonome prevăzute de Tariful Vamal Comun pentru un anumit număr de produse noi care nu sunt incluse în anexa la Regulamentul (CE) nr. 1255/96 al Consiliului de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești.

1.3. Dispoziții în vigoare în domeniul propunerii

JO L 158, 29.6.1996, p. 1. Regulament modificat ultima dată prin Regulamentul (CE) nr. 1527/2007 (JO L 349, 30.12.2007, p. 7).

1.4. Coerența cu celelalte politici și obiective ale Uniunii

Propunerea este conformă cu politicile agricolă, comercială, antreprenorială, de dezvoltare, precum și cu politica externă. În special, această propunere nu aduce atingere țărilor care beneficiază de un acord comercial preferențial cu UE (cum ar fi regimul SPG sau ACP ori țările candidate și potențial candidate din Balcanii de Vest).

2. CONSULTAREA PăR Ț ILOR INTERESATE Ș I EVALUAREA IMPACTULUI

2.1. Consultarea părților interesate

Metode de consultare, principalele sectoare vizate și profilul general al respondenților

A fost consultat Grupul pentru economie tarifară, reprezentând ramurile industriale din fiecare stat membru.

Sinteza răspunsurilor și modul în care acestea au fost luate în considerare

Toate suspendările enumerate reflectă acordul la care s-a ajuns în urma discuțiilor din cadrul grupului.

2.2. Obținerea și utilizarea expertizei

Sectoare științifice sau domenii de expertiză relevante

Experți reprezentând statele membre în cadrul Grupului pentru economie tarifară.

Metodologia utilizată

Consultarea deschisă.

Principalele organizații consultate/principalii experți consultați

Experți desemnați de fiecare din statele membre.

Sinteza avizelor primite și utilizate

Nu a fost menționată existența unor riscuri potențiale grave cu consecințe ireversibile.

Metode utilizate pentru punerea avizelor experților la dispoziția publicului

Publicarea propunerii.

2.3. Evaluarea impactului

Prezenta propunere exonerează industria comunitară de la plata unor taxe vamale în valoare de 8 300 000 EUR și sporește șansele acesteia în competiția cu sectorul industrial din terțe țări care furnizează produse finite pe piețele din Comunitate. Propunerea este în concordanță cu principiile stabilite în Comunicarea Comisiei privind suspendările de taxe vamale și de contingente tarifare autonome. Modificarea propusă facilitează menținerea locurilor de muncă existente din Uniune și crearea altora noi. Propunerea este inclusă în Programul de lucru și în Programul legislativ al Comisiei pentru 2008.

3. ELEMENTELE JURIDICE ALE PROPUNERII

3.1. Rezumatul acțiunii propuse

Propunere de regulament al Consiliului de modificare a Regulamentului (CE) nr. 1255/96 de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești.

3.2. Temeiul juridic

Articolul 26 din Tratatul CE.

3.3. Principiul subsidiarității

Nu se aplică principiul subsidiarității, propunerea intrând în sfera de competență exclusivă a Comunității.

3.4. Principiul proporționalității

Propunerea respectă principiul proporționalității din următoarele motive:

Aceste măsuri sunt conforme cu principiile instituite în vederea simplificării procedurilor pentru operatorii care desfășoară activități de comerț exterior și cu Comunicarea Comisiei privind suspendările de taxe vamale și contingente tarifare autonome.

3.5. Alegerea instrumentelor

Instrumentele propuse: regulament

Nu ar fi corespunzătoare alte instrumente, din următoarele motive:

În temeiul articolului 26 din Tratatul CE, suspendările și contingentele tarifare autonome se aprobă de către Consiliu, care hotărăște cu majoritate calificată, pe baza unei propuneri a Comisiei.

4. IMPLICA Ț II BUGETARE

Taxe vamale nepercepute în valoare totală de 8 300 000 EUR/an.

5. INFORMA Ț II SUPLIMENTARE

5.1. Simplificare

Anexa la propunerea de regulament va cuprinde o listă diferențiată a suspendărilor de taxe vamale.

Propunere de

REGULAMENT AL CONSILIULUI

de modificare a Regulamentului (CE) nr. 1255/1996 de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 26,

având în vedere propunerea Comisiei[1],

întrucât:

(1) Este în interesul Comunității să suspende, parțial sau total, taxele vamale autonome pentru o serie de produse noi neincluse în lista din anexa la Regulamentul (CE) nr. 1255/96[2].

(2) Este necesară retragerea din lista respectivă a două produse enumerate în anexa la Regulamentul (CE) nr. 1255/96, având codurile NC și TARIC 5603 12 10 20 și 8504 40 84 20, întrucât menținerea suspendării taxelor autonome prevăzute de Tariful Vamal Comun pentru aceste produse nu mai este în interesul Comunității.

(3) Pe lângă aceasta, este necesară modificarea denumirii pentru un număr de opt produse, pentru a ține cont de evoluția tehnică a produselor și de tendințele economice ale pieței. Este necesar ca aceste produse să fie considerate retrase de pe listă și, în consecință, să fie adăugate ca produse noi.

(4) Experiența a dovedit necesitatea de a prevedea o dată de expirare a suspendărilor enumerate în Regulamentul (CE) nr. 1255/96 pentru a se permite luarea în considerare a schimbările tehnologice și economice. Aceasta nu exclude abrogarea anticipată a anumitor măsuri sau menținerea acestora și după această dată, dacă sunt prezentate motivele economice, în conformitate cu principiile stabilite în Comunicarea Comisiei din 1998 privind suspendările de taxe vamale și de contingente tarifare autonome[3].

(5) Prin urmare, este necesară modificarea în consecință a Regulamentului (CE) nr. 1255/96.

(6) Având în vedere că suspendările prevăzute de prezentul regulament trebuie să se aplice cu începere de la 1 iulie 2008, este necesar ca acesta să se aplice cu începere de la aceeași dată și să intre în vigoare imediat,

ADOPTĂ PREZENTUL REGULAMENT:

Articolul 1

Anexa la Regulamentul (CE) nr. 1255/96 se modifică după cum urmează:

1. Se inserează produsele enumerate în anexa I la prezentul regulament.

2. Se elimină produsele cu codurile NC și TARIC indicate în anexa II la prezentul regulament.

Articolul 2

Prezentul regulament intră în vigoare la data publicării în Jurnalul Oficial al Uniunii Europene .

Prezentul regulament se aplică de la 1 iulie 2008.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președinte

ANEXA I

Produsele prevăzute la articolul 1 alineatul (1).

Cod NC | TARIC | Denumire | Nivelul taxei autonome | Perioada de valabilitate |

ex 2008 60 19 ex 2008 60 39 | 30 30 | Cireșe cu adaos de alcool, cu sau fără un adaos de zahăr în proporție de 9% din greutate, având un diametru mai mic de 19,9 mm împreună cu sâmburele, utilizate la fabricarea produselor din ciocolată (1) | 10% (2) | 1.7.2008-31.12.2012 |

ex 2835 10 00 | 10 | Hipofosfit de sodiu monohidrat | 0% | 1.7.2008-31.12.2012 |

ex 2839 19 00 | 10 | Disilicat de disodiu | 0% | 1.7.2008-31.12.2012 |

ex 2841 80 00 | 10 | Wolframat de diamoniu (paratungstat de amoniu) | 0% | 1.7.2008-31.12.2012 |

ex 2850 00 20 | 30 | Nitrură de titan având dimensiunea particulelor mai mici de 250 mm | 0% | 1.7.2008-31.12.2012 |

ex 2930 90 85 | 82 | Toluen-4-sulfinat de sodiu | 0% | 1.7.2008-31.12.2012 |

ex 2930 90 85 | 83 | Metil-p-tolil sulfonă | 0% | 1.7.2008-31.12.2012 |

ex 2934 20 80 | 40 | 1,2-Benzisotiazol-3(2H)-onă (Benzisotiazolicon (BIT)) | 0% | 1.7.2008-31.12.2012 |

ex 3808 93 15 | 10 | Preparat pe baza unui concentrat cu un conținut egal sau mai mare de 45%, însă care nu depășește 55% din greutate, de materie activă erbicidă Penoxsulam în suspensie apoasă | 0% | 1.7.2008-31.12.2012 |

ex 3815 19 90 | 41 | Catalizatori sub formă de tablete care conțin 60% (± 2%) din greutate oxid de cupru pe suport de oxid de aluminiu | 0% | 1.7.2008-31.12.2012 |

ex 3815 90 90 | 85 | Catalizator pe bază de aluminosilicat (zeolit), pentru alchilarea hidrocarburilor aromatice, pentru transalchilarea hidrocarburilor alchilaromatice sau pentru oligomerizarea olefinelor (1) | 0% | 1.7.2008-31.12.2012 |

ex 3824 90 97 | 70 | Clei cu un conținut de cupru în proporție de 75% sau mai mult, însă care nu depășește 85% din greutate și care conține, de asemenea, oxizi anorganici, etilceluloză și un solvent | 0% | 1.7.2008-31.12.2012 |

ex 3824 90 97 | 78 | Amestec de fitosteroli derivați din uleiuri de lemn sau uleiuri pe bază de lemn (ulei de tal), sub formă de pulbere având dimensiunea particulelor mai mică de 300 μm, conținând în greutate: minim 60%, însă nu mai mult de 80% sitosteroli, maxim 15% campesteroli, maxim 5% stigmasteroli, maxim 15% betasitostanoli | 0% | 1.7.2008-31.12.2012 |

ex 3904 10 00 | 20 | Pulbere de poli(clorură de vinil), neamestecat cu alte substanțe, cu un grad de polimerizare de 1000 (± 100) unități monomere, un coeficient de transmitere a căldurii (valoarea K) egal sau mai mare de 60, dar care să nu depășească 70, o densitate aparentă egală sau mai mare de 0,35 g/cm3, însă care nu depășește 0,55 g/cm3, un conținut în substanțe volatile mai mic de 0,35% din greutate , cu mărimea medie a granulelor egală sau mai mare de 40 µm, însă care să nu depășească 70 µm și un rest pe sită de granulație de 120 µm de mai puțin de 1% din greutate, care nu conține monomeri de acetat de vinil, pentru fabricarea separatoarelor de baterii (1) | 0% | 1.7.2008-31.12.2012 |

ex 3919 10 69 ex 3919 90 69 | 91 96 | Bandă din spumă acrilica, acoperită pe una din fețe cu adeziv termoactivabil sau adeziv sensibil la presiune și pe cealaltă față cu adeziv acrilic sensibil la presiune și folie detașabilă, cu lipire prin exfoliere (peel adhesion) la un unghi de 90° la mai mult de 25 N/cm (determinat prin metoda ASTM D 3330) | 0% | 1.7.2008-31.12.2012 |

ex 3919 90 69 | 97 | Folie de polipropilenă orientată biaxial cu: un strat exterior autoadeziv, o lățime egală sau mai mare de 363 mm, dar care nu depășește 507 mm, o grosime totală a foliei egală sau mai mare de 10 µm, însă care nu depășește 100 µm, pentru a fi utilizată la protecția monitoarelor cu cristale lichide (LCD) în timpul fabricării modulelor LCD (1) | 0% | 1.7.2008-31.12.2012 |

ex 3920 62 19 ex 3920 62 19 | 80 82 | Folie de poli(etilenă) tereftalat având o grosime de până la 20 µm, acoperită pe ambele laturi cu un strat etanș de gaz care constă într-o matrice polimeră în care s-a dispensat siliciu și cu o grosime mai mică de 2 µm | 0% | 1.7.2008-31.12.2012 |

ex 3920 92 00 | 30 | Folie de poliamidă având o grosime de cel mult 20 µm, acoperită pe ambele laturi de un strat etanș de gaz care constă într-o matrice polimeră în care s-a presărat siliciu, cu o grosime mai mică de 2 µm | 0% | 1.7.2008-31.12.2012 |

ex 5603 11 10 ex 5603 11 90 | 20 20 | Materiale nețesute care nu cântăresc mai mult de 20 g/m2 și care conțin filamente obținute prin filare directă și prin pulverizare de polimer topit, asamblate în straturi suprapuse, cu cele două straturi exterioare conținând filamente subțiri continue (cu un diametru cuprins între 10 µm și 20 µm), straturile interioare care conținând filamente ultrasubțiri continue (cu un diametru cuprins între 1 µm și 5 µm), pentru fabricarea scutecelor pentru copii și a altor articole de igienă similare (1) | 0% | 1.7.2008-31.12.2012 |

ex 5603 12 90 | 50 | Materiale nețesute: cu o greutate de minim 30g/m², dar care nu depășește 60 g/m², conținând fibre de polipropilenă sau fibre de polipropilenă și polietilenă, neimprimate sau imprimate cu: pe o parte, 65% din suprafața totală cu excrescențe circulare cu diametrul de 4 mm din fibre ancorate, proeminente, neîntărite și buclate, care pot servi la fixarea croșetelor extrudate, restul de 35% din suprafață fiind întărită, pe partea cealaltă - o suprafață netedă netexturată, destinate a fi utilizate la producerea de scutece, a garniturii pentru scutece și a articolelor de igienă similare (1) | 0% | 1.7.2008-31.12.2012 |

ex 7005 10 25 | 10 | Sticlă flotată: cu o grosime cuprinsă între 2,0 mm și 2,4 mm, acoperită pe o față cu un strat reflectorizant de casiterit dopat cu fluor | 0% | 1.7.2008-31.12.2012 |

ex 7005 10 30 | 10 | Sticlă flotată: cu o grosime cuprinsă între 4,0 mm și 4,2 mm, cu o transmisie a luminii de 91% sau mai mult, măsurată cu o sursă de lumină de tip D, acoperită pe o față cu un strat reflectorizant de casiterit dopat cu fluor | 0% | 1.7.2008-31.12.2012 |

ex 7006 00 90 ex 8529 90 92 | 60 46 | Plăci de sticlă calcosodică având: o temperatură inferioară de recoacere de peste 570°C o grosime de 1,7 mm sau mai mult, dar de maxim 2,9 mm dimensiuni de 1 144 mm (± 0,5 mm) x 670 mm (± 0,5 mm) sau 1 164 mm (± 0,5 mm) x 649 mm (± 0,5 mm) și care conțin sau nu: o peliculă de oxid de staniu și indiu sau o grilă de electrozi din pastă de argint acoperită de material dielectric | 0% | 1.7.2008-31.12.2012 |

ex 7007 19 20 | 20 | Placă de sticlă călită sau semicălită cu o diagonală cuprinsă între 81 cm și 186 cm, cu unul sau mai multe straturi polimerice, vopsită sau nu sau având în jurul marginilor material ceramic negru sau colorat, utilizată pentru fabricarea produselor de la poziția 8528 (1) | 0% | 1.7.2008-31.12.2012 |

ex 7606 12 10 ex 7607 11 90 | 10 20 | Bandă alcătuită dintr-un aliaj de aluminiu și magneziu, conținând în greutate: minimum 93,3% aluminiu, minimum 2,2% și maximum 5% magneziu, precum și maximum 1,8% alte elemente, sub formă de rulouri, cu o grosime de minimum 0,14 mm și maximum 0,40 mm și cu o lățime de minimum 12,5 mm și maximum 89 mm, cu o rezistență de rupere la tracțiune de minimum 285 N/mm² și cu o alungire la rupere de minimum 1,0% | 0% | 1.7.2008-31.12.2012 |

ex 7607 20 99 | 10 | Folie laminată din aluminiu, a cărei grosime totală nu depășește 0,123 mm, formată dintr-un strat de aluminiu cu o grosime de maximum 0,040 mm, folie pe bază de poliamidă și polipropilenă și înveliș de protecție împotriva coroziunii provocate de acidul fluorhidric, destinată utilizării la fabricarea bateriilor litiu-polimer (1) | 0% | 1.7.2008-31.12.2012 |

ex 8108 90 30 | 10 | Bare din aliaj de titan utilizate pentru fabricarea componentelor de structură ale aeronavelor (1) | 0% | 1.7.2008-31.12.2012 |

ex 8108 90 30 | 20 | Bare, tije și sârme din aliaj de titan și aluminiu, conținând în greutate între 1% și 2% aluminiu, pentru fabricarea amortizoarelor de zgomot și a țevilor de eșapament de la subpozițiile 8708 92 sau 8714 19 (1) | 0% | 1.7.2008-31.12.2012 |

ex 8108 90 50 | 30 | Tablă sau bandă din aliaj pe bază de titan și siliciu, care conține în greutate minimum 0,15% și maximum 0,60% siliciu, utilizate la fabricarea: sistemelor de eșapament pentru motoarele cu ardere internă tuburilor și țevilor de la subpoziția 8108 90 60 (1) | 0% | 1.7.2008-31.12.2012 |

ex 8108 90 50 | 40 | Foi din aliaj de titan utilizate la fabricarea pieselor de structură pentru aeronave (1) | 0% | 1.7.2008-31.12.2012 |

ex 8108 90 50 | 50 | Plăci, foi, benzi sau folii din aliaj de titan, cupru și niobiu conținând în greutate între 0,8% și 1,2% cupru și între 0,4% și 0,6% niobiu | 0% | 1.7.2008-31.12.2012 |

ex 8113 00 90 | 10 | Placă suport din carbură de aluminiu siliciu (AlSiC-9) pentru circuite electronice | 0% | 1.7.2008-31.12.2012 |

ex 8407 33 90 ex 8407 90 80 ex 8407 90 90 | 10 10 10 | Motoare cu piston alternativ sau rotativ, cu aprindere prin scânteie, cu cilindree minimum 300 cm3, cu putere de minimum 6 kW și maximum 15,5 kW, destinate pentru fabricarea: mașinilor de tuns gazon, autopropulsate, prevăzute cu scaun, clasificate la codul 8433 11 51, tractoarelor clasificate la codul 8701 90 11, a căror funcție principală este aceea de tuns gazonul, secerătorilor cu 4 pistoane cu motor de minimum 300 cm3 cilindree clasificate la codul 8433 20 10 sau plugurilor de zăpadă și dispozitivelor de îndepărtat zăpadă de la subpoziția 8430 20 (1) | 0% | 1.7.2008-31.12.2012 |

ex 8407 90 10 | 20 | Motoare în doi timpi cu combustie internă, cu o capacitate cilindrică de maximum 125 cm3, destinate fabricării mașinilor si utilajelor pentru tuns gazon de la subpoziția 8433 11 sau plugurilor de zăpadă și dispozitivelor de îndepărtat zăpada de la subpoziția 8430 20 (1) | 0% | 1.7.2008-31.12.2012 |

ex 8536 69 90 | 20 | Conector cu pas variabil utilizat la fabricarea aparatelor de recepție pentru televizoare cu cristale lichide (LCD) (1) | 0% | 1.7.2008-31.12.2012 |

ex 9001 20 00 | 10 | Film polarizant, în rulouri sau nu, prevăzut pe o față sau pe ambele fețe, cu un strat din material transparent | 0% | 1.7.2008-31.12.2012 |

ex 9405 40 39 | 10 | Modul pentru iluminare ambiantă, cu o lungime de 300 mm sau mai mult (maximum 600 mm), care constă dintr-un dispozitiv de iluminat compus dintr-o serie de 3 până la 9 diode specifice emițătoare de lumină roșie, verde și albastră, integrate într-un cip montat pe o placă de circuit imprimat, cu lumina cuplată la partea din față și/sau din spate a unui televizor cu ecran plat (1) | 0% | 1.7.2008-31.12.2008 |

(1) | Încadrarea la această subpoziție se face sub rezerva îndeplinirii condițiilor prevăzute de dispozițiile de drept comunitar în domeniu [a se vedea articolele 291-300 din Regulamentul (CEE) nr. 2454/93 al Comisiei — JO L 253, 11.10.1993, p. 1] |

(2) | Se aplică taxa suplimentară specifică. |

ANEXA II

Produsele prevăzute la articolul 1 alineatul (2).

Codul NC | TARIC |

3815 90 90 | 85 |

3919 10 69 3919 90 69 | 91 96 |

5603 11 10 5603 11 90 5603 12 10 5603 12 90 | 20 20 20 50 |

7607 20 99 | 10 |

8108 90 50 | 30 |

8407 33 90 8407 90 80 8407 90 90 | 10 10 10 |

8407 90 10 | 20 |

8504 40 84 | 20 |

9001 20 00 | 10 |

FI ȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI

1. DENUMIREA PROPUNERII:

Propunere de Regulament al Consiliului de modificare a Regulamentului (CE) nr. 1255/96 de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești.

2. LINII BUGETARE:

Capitol și articol: capitolul 12, articolul 120

Suma înscrisă în buget pentru exercițiul financiar respectiv: : € 16 431 900 000

3. IMPACT FINANCIAR

x( Propunere fără impact financiar asupra cheltuielilor, dar cu impact financiar asupra veniturilor - efectul este următorul:

(milioane EUR cu o zecimală)

Linia bugetară | Venituri[4] | Perioadă, cu începere de la zz/ll/aaaa | [Anul al doilea semestru 2008 și 2009 –2012] |

Articolul 120 | Incidența asupra resurselor proprii | 01/07/2008 - 31/12/2012 | [-8,3/an] |

4. MĂSURI ANTIFRAUDĂ

Controlul utilizării finale a anumitor produse care fac obiectul prezentului regulament al Consiliului se va efectua în conformitate cu articolele 291-300 din Regulamentul (CEE) nr. 2454/93 al Comisiei de stabilire a unor dispoziții de aplicare a Codului Vamal Comunitar.

5. ALTE OBSERVA ȚII

A fost fixată o dată de expirare în scopul reducerii problemelor economice.

Prezenta propunere conține modificările care trebuie aduse anexei la regulamentul în vigoare, pentru a ține seama de următoarele:

1. noi cereri de suspendare care au fost depuse și acceptate;

2. evoluția tehnică a produselor și tendințele economice ale pieței, care au ca rezultat eliminarea anumitor suspendări existente.

Adăugări

Anexa include, în plus față de modificările care rezultă în urma schimbării denumirilor unor produse, alte 27 de produse noi. Taxele vamale nepercepute corespunzătoare acestor suspendări, calculate pe baza previziunilor de import în statul membru solicitant în al doilea semestru din 2008 și în perioada 2009 - 2012 se ridică la 7,2 milioane EUR anual.

Pe baza statisticilor existente pentru anii precedenți, apare ca necesară majorarea acestei sume cu un coeficient mediu estimat la 1,8, pentru a ține cont de importurile realizate în alte state membre, pentru care se aplică aceleași suspendări. Aceasta reprezintă o pierdere de venituri de aproximativ 12,9 milioane EUR/an .

Retrageri:

Două produse au fost retrase din anexă ca rezultat al reintroducerii taxelor vamale. Aceasta reprezintă o creștere de 1,9 milioane EUR a resurselor , calculată pe baza cererilor de suspendare sau a statisticilor disponibile (2007).

Costul estimat al operațiunii

Pe baza statisticilor disponibile (2007), impactul pierderii de venituri rezultate din aplicarea prezentului regulament poate fi estimat la 12,9 – 1,9 = 11,0 milioane EUR (valoare brută, inclusiv cheltuielile de colectare) x 0,75 = 8,3 milioane EUR/an pentru perioada 01.07.2008 - 31.12.2008 .

Pierderea de venituri din resursele proprii tradiționale se compensează din contribuțiile statelor membre vărsate pe baza produsului intern brut.

[1] JO C , , p. .

[2] JO L 158, 29.6.1996, p. 1. Regulament modificat ultima dată prin Regulamentul (CE) nr. 1527/2007.(JO L 349, 31.12.2007, p. 7).

[3] JO C 128, 25.4.1998, p. 2.

[4] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, adică sume brute după deducerea a 25% reprezentând cheltuieli de colectare.